**Sigarsekkspinner** (*Taleporia tubulosa*) er en sommerfugl som tilhører familien sekkspinnere (Psychidae). Den er funnet over det meste av Norge. Hannen har velutviklede vinger og trådformede antenner, hunnen er larvelignende.

Utseende
--------

 Hannen
Hannen er en middelsstor (vingespenn 15–20 mm), slank sekkspinner med forholdsvis lange, trådformede antenner. Disse er nær to tredjedeler så lange som forvingene. Hodet er gult, kroppen brun. Forvingen er grågul med et mer eller mindre tydelig, grått nettmønster, av og til dominerer den mørke fargen. Bakvingen er grå. Hunnen er mørkt gråbrun, fet og larvelignende, 5–7 mm lang, med en tykk krans av ull-lignende hår (analull) rundt det tredje siste kroppsleddet (dvs. det tre-leddete eggleggingsrøret stikker ut). Den har forholdsvis godt utviklede antenner, fasettøyne og bein. Arten er ganske vanskelig å skille fra den beslektede arten *Taleporia borealis* (trolig bare mulig å skille hannene på utseende), og noen forfattere anser disse to artene som synonymer. Larven omgir seg med en 14-20 millimeter lang, rørformet, hard larvesekk som er kledt med sandkorn.

Levevis
-------

Arten forekommer både på heier og i skog. Larven lever på bakken eller på trestammer og eter moser, lav og alger, kanskje også døde insekter. Utviklingen tar ett år. Etter klekking setter hunnen seg på den tomme larvesekken og sender ut feromoner som lokker til seg en hann som den parer seg med. De voksne sommerfuglene er aktive i juni-juli.

Utbredelse
----------

Arten er utbredt i det meste av Europa. Utbredelsen i Norge er noe usikker da det for norske funn ikke har vært skilt mellom denne arten og *Taleporia borealis*, men den synes i alle fall å være vanlig i Sør-Norge. Funn fra Troms og Finnmark er kanskje *Taleporia borealis*.

Systematisk inndeling
---------------------

**Treliste**
* Ordenen sommerfugler, Lepidoptera Linnaeus, 1758
	+ Gruppen Glossata – Homoneura
		- Gruppen Coelolepida
			* Gruppen Myoglossata
				+ Gruppen Neolepidoptera
					- Gruppen Heteroneura
						* Gruppen Eulepidoptera
							+ Gruppen Ditrysia
								- Overfamilien Tineoidea
									* Familien sekkspinnere, Psychidae Boisduval, 1828
										+ Underfamilien Taleporiinae
											- Sigarsekkspinner, *Taleporia tubulosa* (Retzius, 1783)

Kilder
------

* Bengtsson, B.Å. Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 549-550. ISBN 978-91-88506-60-3
* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Taleporia tubulosa* på UK moths:

Eksterne lenker
---------------

* (en) *sigarsekkspinner* i Encyclopedia of Life Rediger på Wikidata

* (en) *sigarsekkspinner* i Global Biodiversity Information Facility Rediger på Wikidata

* (no) *sigarsekkspinner* hos Artsdatabanken Rediger på Wikidata

* (sv) *sigarsekkspinner* hos Dyntaxa Rediger på Wikidata

* (en) *sigarsekkspinner* hos Fauna Europaea Rediger på Wikidata

* (en) *sigarsekkspinner* hos NCBI Rediger på Wikidata

* (en) *Kategori:Taleporia tubulosa* – bilder, video eller lyd på Wikimedia Commons Rediger på Wikidata

* (en) *Taleporia tubulosa* – galleri av bilder, video eller lyd på Wikimedia Commons Rediger på Wikidata

* *Taleporia tubulosa* – detaljert informasjon på Wikispecies Rediger på Wikidata